Conferinţa Internaţională “Orienta4YEL” la Facultatea de Psihologie și Științele Educației a Universităţii din Bucureşti

Vineri, 27 mai 2022, Facultatea de Psihologie și Științele Educației a Universităţii din Bucureşti organizează Conferinţa Internaţională a proiectului Erasmus+ Orienta4YEL – “Tackling Early School Leaving through ‘orientation’ and ‘tutorial actions’: Findings from the Orienta4YEL project”. Evenimentul va avea loc la sediul facultății începând cu ora 09:00.
Conferința oferă un spațiu de analiză a realității și perspectivelor de prevenire și combatere a părăsirii timpurii a școlii, precum și a schimbului de experiență și de bune practici privind sprijinirea incluziunii educaționale și sociale a tinerilor în risc de părăsire timpurie a școlii prin mecanisme de orientare și activități de tutorat.
Grupul țintă este reprezentat de cadre didactice, consilieri școlari, manageri școlari, elevi, părinți, cadre universitare, cercetători, factori de decizie politică și experți în domeniul părăsirii timpurii a școlii.
Evenimentul se va desfășura în format hibrid, fizic și online. Participarea este gratuită. Înregistrarea pentru conferință se va realiza prin completarea formularului de aici, până la data de 10 mai 2022.
[bookmark: _GoBack]Proiectul Orienta4YEL – „Sprijinirea incluziunii educaționale și sociale a tinerilor în risc de părăsire timpurie a școlii prin mecanisme de orientare și activități de tutorat” este realizat în parteneriat cu Universitatea din Bremen (Institutul de Tehnologie și Educație – ITB, Germania), Universitatea din Bath (Marea Britanie), Institutul Politehnic din Leiria (Portugalia) și Universitatea Autonomă din Barcelona (Spania).
Mai multe informații cu privire la conferință pot fi accesate aici. 
